CELEX: 31998R1726
Language: ro
Date: 1998-07-22
Title: Regulamentul (CE) nr. 1726/98 al Comisiei din 22 iulie 1998 de modificare a Regulamentului (CEE) nr. 2037/93 de stabilire a normelor de aplicare a Regulamentului Consiliului (CEE) nr. 2081/92 privind protecția indicațiilor geografice și a denumirilor de origine ale produselor agricole și alimentare

03/Volumul 25
            
            
               RO
            
            
               Jurnalul Ofícial al Uniunii Europene
            
            
               66
            
         31998R1726
   
               L 224/1
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1726/98 AL COMISIEI
   
   din 22 iulie 1998
   de modificare a Regulamentului (CEE) nr. 2037/93 de stabilire a normelor de aplicare a Regulamentului Consiliului (CEE) nr. 2081/92 privind protecția indicațiilor geografice și a denumirilor de origine ale produselor agricole și alimentare
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 1068/97 al Comisiei (2), în special articolul 16,
   întrucât, în scopul creșterii importanței denumirilor de origine protejate și a indicațiilor geografice protejate și în vederea informării consumatorilor, simbolul comunitar prevăzut în Regulamentul Comisiei (CE) 2037/93 (3), modificat ultima dată de Regulamentul (CE) nr. 1428/97 (4), trebuie să fie pus la dispoziția comercianților;
   întrucât, în scopul evitării confuziei consumatorilor, având în vedere mulțimea de informații în sectorul agro-alimentar, este important să se asigure un nivel minim de informație standardizată atunci când producătorul și / sau prelucrătorul dorește să folosească sistemul de indicații geografice și denumiri de origine stabilit de Regulamentul (CEE) nr. 2081/92; întrucât producătorul și /sau prelucrătorul trebuie să aibă capacitatea de a folosi modelele stabilite de prezentul regulament;
   întrucât, pentru a spori credibilitatea simbolului caracteristic produselor agricole și alimentare care se califică pentru indicația geografică sau denumirea de origine, pe eticheta folosită la comercializarea produsului trebuie să se indice numele serviciului sau al organului de control;
   întrucât aceste elemente impun modificarea Regulamentului (CE) nr. 2037/93 al Comisiei;
   întrucât măsurile prevăzute în prezentul regulament sunt în conformitate cu avizul Comitetului de reglementare a indicațiilor geografice și a denumirilor de origine,
   ADOPTĂ PREZENTUL REGULAMENT:
   Articolul 1
   Regulamentul (CEE) nr. 2037/93 se modifică după cum urmează:
   
               1.
            
            
               Se inserează următorul articol 5b:
               „Articolul 5b
               Simbolul comunitar specificat în articolul 5a cuprinde modelele din anexa I partea A din prezentul regulament. Indicațiile care pot însoți simbolul sunt cele enumerate în anexa I partea B la prezentul regulament, precum și termenii naționali tradiționali echivalenți.
               Pentru a folosi simbolul comunitar și indicațiile, trebuie îndeplinite normele tehnice de reproducere stabilite în manualul de reprezentare grafică din anexa II la prezentul regulament.”
            
         
               2.
            
            
               Se inserează următorul articol 6a:
               „Articolul 6a
               Un stat membru poate stipula ca numele autorității sau al organului de control specificat în articolul 10 din Regulamentul (CEE) nr. 2081/92 care intră sub incidența propriei structuri de control să fie înscris pe eticheta produsului agricol sau alimentar.”
            
         
               3.
            
            
               Textul anexat la prezentul regulament se anexează ca anexele I și II.
            
         Articolul 2
   Prezentul regulament intră în vigoare în a șaptea zi de la publicarea în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iulie 1998.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 208, 24.7.1992, p. 1.
   
      (2)  JO L 156, 13.6.1997, p. 10.
   
      (3)  JO L 185, 28.7.1993, p. 5.
   
      (4)  JO L 196, 24.7.1997, p. 39.
   ANEXA I
   PARTEA A.1
   
      
   PARTEA A.2
   
      
   PARTEA B
   
               Limbile CE
            
            
               Abrevieri
            
            
               Indicații
            
         
               ES
            
            
               DOP/IGP
            
            
               denominación de origen protegida
               indicación geográfica protegida
            
         
               DA
            
            
               BOB/BGB
            
            
               beskyttet oprindelsesbetegnelse
               beskyttet geografisk betegnelse
            
         
               DE
            
            
               g.U./g.g.A.
            
            
               geschützte Ursprungsbezeichnung
               geschützte geographische Angabe
            
         
               EL
            
            
               ΠΟΠ/ΠΓΕ
            
            
               προστατευόμενη ονομασία προελεύσεως
               προστατευόμενη γεωγραφιχή ένδειξη
            
         
               EN
            
            
               PDO/PGI
            
            
               protected designation of origin
               protected geographical indication
            
         
               FR
            
            
               AOP/IGP
            
            
               appelation d'origine protégée
               indication géographique protégée
            
         
               IT
            
            
               DOP/IGP
            
            
               denominazione d'origine protetta
               indicazione geografica protetta
            
         
               NL
            
            
               BOB/BGA
            
            
               Beschermde oorsprongsbenaming
               Beschermde geografische aanduiding
            
         
               PO
            
            
               DOP/IGP
            
            
               denominação de origem protegida
               indicação geográfica protegida
            
         
               FI
            
            
               SAN/SMM
            
            
               suojattu alkuperänimitys
               suojattu maantieteellinen merkintä
            
         
               S
            
            
               SUB/SGB
            
            
               skyddad ursprungsbeteckning
               skyddad geografisk beteckning
            
         ANEXA II
   MANUAL GRAFIC
   CUPRINS
   1. Introducere
   Motivul deținerii unei sigle
   2. Utilizarea generală a siglelor DOP/IGP
   2.1.   Culori de referință
   2.2.   Sigle monocolore
   2.3.   Contrastul cu culorile de fond
   2.4.   Tipărire
   2.5.   Limbă
   2.6.   Dimensiuni de micșorare
   2.7.   Amplasarea siglelor pe ambalaje și etichete
   3. Utilizarea specifică
   3.1.   În mass-media
   3.2.   Alte utilizări
   4. Bromurile originale
   4.1.   Selectare bicoloră
   4.2.   Contururi
   4.3.   Selectare pozitivă monocoloră
   4.4.   Selectare negativă monocoloră
   4.5.   Eșantioane de culoare (galben și albastru)
   1.   INTRODUCERE
   MOTIVUL DEȚINERII UNEI SIGLE
   Sigla va permite producătorilor de produse alimentare să îi ajute pe consumatorii din Uniunea Europeană să le cunoască produsele. Se aplică la produsele a căror denumire a fost înregistrată în cadrul unui sistem comunitar de protejare și consolidare a denumirilor geografice, înființat prin Regulamentul (CEE) nr. 2081/92.
   Pentru a putea fi înregistrată în conformitate cu acest regulament, o denumire trebuie să îndeplinească criteriile privind Denumirea de origine protejată (DOP) sau Indicația geografică protejată (IGP). Trebuie să existe, în special, o legătură între produs și zona geografică în care acesta este produs. Aceste categorii se diferențiază doar prin natura legăturii, protecția acordată prin regulament fiind identică pentru amândouă.
   Registrul comunitar leagă denumirea geografică de anumite specificații. Prin controalele organizate de statele membre se asigură protecția consumatorului prin garantarea respectării denumirii de origine și a specificațiilor.
   Există deja o siglă comunitară care garantează caracterul specific și tradițional al anumitor produse, indiferent de locul de producție; noua siglă a fost creată după acest model. Mai mult, designul este pentru cele două clasificări (DOP și IGP). Aceasta permite o sinergie între diferitele reprezentări geografice ale sistemelor europene și evită o proliferare a simbolurilor pe piață.
   Prezența acestei sigle este o garanție autentică pentru toți consumatorii europeni, arătând clar că natura specială a acestui produs constă în originea sa geografică. Din acest motiv, produsele vor inspira mai multă încredere.
   În calitate de producători, sigla vă oferă un instrument de marketing. Veți putea folosi sigla pe etichetele sau pe ambalajele produselor și, de asemenea, le veți putea folosi în publicitate.
   Acest manual grafic este menit să reprezinte un ghid pentru dumneavoastră atunci când folosiți sigla. S-au identificat diferite posibilități de utilizare a acesteia, permițându-vă să alegeți în funcție de nevoile dumneavoastră la tipărire.
   Aceste reprezentări grafice se bazează pe sigla pentru Specialitățile tradiționale garantate, dar diferă prin culoarea albastră a vârfurilor ascuțite și a părții interioare a siglei.
   O reprezentare grafică a brazdelor unui câmp arat a fost inclusă ca referință la originea și proveniența geografică a produselor identificate de aceste sigle.
   
      
   
      
   2.   UTILIZAREA GENERALĂ A SIGLELOR DOP/IGP
   2.1.   CULORI DE REFERINȚĂ
   Când se folosesc la ambalaje și etichete, aceste sigle trebuie să fie colorate, folosindu-se fie culori directe (Pantone), fie procesarea cvadricoloră.
   
      
   
      Sigle în Pantone
   
   ALBASTRU: Albastru reflex Pantone
   GALBEN: Pantone 109
   Textul cu albastru
   
      
   
      Sigle cu procesare cvadricoloră
   
   O siglă cu procesare cvadricoloră va fi cea mai frecventă opțiune aplicată.
   ALBASTRU: 100 % cyan + 80 % magenta
   GALBEN: 90 % galben + 10 % magenta
   Textul cu albastru
   2.2.   SIGLE MONOCOLORE
   Dacă culorile tipărite pe ambalajele sau etichetele unor produse diferă complet de culorile de referință ale siglelor, există două abordări adecvate:
   Sigla în format pozitiv
   Dacă culoarea de fond a ambalajului sau a etichetei este deschisă, se folosește sigla în format pozitiv, utilizându-se culoarea cea mai închisă tipărită pe ambalaj sau etichetă.
   
      
   Sigla în format negativ
   Dacă culoarea de fond a ambalajului sau a etichetei este deschisă, se folosește sigla în format negativ, utilizându-se culoarea de fond a ambalajului sau a etichetei.
   
      
   2.3.   CONTRASTUL CU CULORILE DE FOND
   Dacă sigla este colorată și folosită pe un fundal colorat, fiind greu de citit, se folosește un cerc exterior de delimitare în jurul siglei pentru a îmbunătăți contrastul cu culorile de fond.
   
      
   2.4.   TIPĂRIREA
   Se folosesc litere mari Times Roman pentru cuvinte. Dacă se folosesc doar cuvinte, se reduce dimensiunea literei în conformitate cu normele stabilite în secțiunea 2.6.
   
      
   2.5.   LIMBA
   Puteți folosi limba în versiunea sau versiunile dorite în funcție de necesitate.
   2.6.   DIMENSIUNI DE MICȘORARE
   Pe ambalaje
   Dacă micșorarea este necesară la aplicarea siglelor pe diferite tipuri de ambalaje și etichete, dimensiunea minimă stipulată este de 15 mm în diametru.
   Siglă micșorată la 15 mm
   
      
   În texte tipărite
   (presă, prospecte, etc.)
   Pentru această utilizare specială se folosește dimensiunea minimă stipulată de 25 mm în diametru.
   Siglă micșorată la 25 mm
   
      
   2.7.   AMPLASAREA SIGLELOR PE AMBALAJE ȘI ETICHETE
   Folosirea siglelor DOP și IGP are ca scop conferirea unei valori specifice produselor pe care acestea sunt folosite și evidențierea lor în raport cu altele. Cea mai eficientă aplicare a siglelor este deci cea în culori, deoarece astfel ele sunt mai evidente și sunt mai ușor și mai rapid de recunoscut de către consumator.
   Folosirea siglelor DOP și IGP cu utilizarea unei singure culori sau în format negativ se recomandă doar în cazurile în care dificultățile tehnice fac imposibilă aplicarea lor color.
   3.   UTILIZARE SPECIFICĂ
   3.1.   ÎN MASS-MEDIA
   În scopuri publicitare (campanii de presă, reviste, postere, TV, mijloace audio-vizuale, marketing direct etc.), siglele trebuie să apară în culori.
   3.2.   ALTE UTILIZĂRI
   Dacă siglele sunt folosite în alte condiții, cum ar fi pe vehicule sau în vitrine etc., liniile directoare privind utilizarea culorilor stabilite mai sus trebuie respectate în măsura posibilului.
   4.   BROMURILE ORIGINALE
   4.1.   SELECTARE BICOLORĂ
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   4.2.   CONTURURI
   
      
   4.3.   SELECTARE POZITIVĂ MONOCOLORĂ
   
      
   4.4.   SELECTARE NEGATIVĂ MONOCOLORĂ
   
      
   4.5.   EȘANTIOANE DE CULOARE
   Pantone 109
   Albastru reflex Pantone